b'\n_START_ARTICLE_\nLiemuo (architekt\xc5\xabra)\n_START_PARAGRAPH_\nLiemuo \xe2\x80\x93 vertikalioji kolonos arba puskolon\xc4\x97s dalis tarp baz\xc4\x97s arba pamato ir kapitelio.\n_START_SECTION_\nKonstrukcija\n_START_PARAGRAPH_\nLiemuo b\xc5\xabna monolitinis arba sudarytas i\xc5\xa1 kai\xc5\xa1\xc4\x8diais sujungt\xc5\xb3 b\xc5\xabgn\xc5\xb3, tiesus, siaur\xc4\x97jantis \xc4\xaf vir\xc5\xa1\xc5\xb3 (kartais \xe2\x80\x93 \xc4\xaf apa\xc4\x8di\xc4\x85), su entaze (ne\xc5\xbeymus kolonos liemens pastorinimas, siekiant pa\xc5\xa1alinti optin\xc4\x99 lygaus liemens \xc4\xafgaubtumo iliuzij\xc4\x85). Liemens pavir\xc5\xa1ius b\xc5\xabna lygus, puo\xc5\xa1tas rai\xc5\xbeiniais (senov\xc4\x97s Egipte), kaneli\xc5\xabromis (antikin\xc4\x97je architekt\xc5\xabroje), polichromine tapyba, mozaika, reljefais (romaniniuose pastatuose), profiliuotas (Renesanso laikotarpiu), spiral\xc4\x97s formos (baroke). Klasicizmo kolon\xc5\xb3 liemuo darytas pagal antikos pavyzd\xc5\xbeius.'